**AGENȚIA PENTRU PROTECȚIA MEDIULUI TIMIȘ**

**STAT**

**DECIZIA ETAPEI DE ÎNCADRARE**

**Proiect la data de 30.01.2024**

Ca urmare a solicitării de emitere a acordului de mediu adresată de**SC SOLAR REEF** **SRL, cu sediul in** municipiul Lugoj, str. Herendestiului, nr. 10, jud. Timis, înregistrată la APM Timiș cu nr. 6443P/23.08.2023, cu ultimele completări depuse cu nr. 441RP/22.01.2024 (anunt public), în baza Legii nr. 292/2018 privind evaluarea impactului anumitor proiecte publice și private asupra mediului și a Ordonanței de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare, Agenţia pentru Protecţia Mediului Timiş decide, ca urmare a consultărilor desfăşurate în cadrul şedinţei **Comisiei de Analiză Tehnică, din data de 14.12.2023,** că proiectul **„****Racordarea la rețeaua electrică de distribuție (RED) a centralei electrice fotovoltaice Fârdea 49 MW, localitatea Fârdea, județul Timiș, -linie electrică subterană 110 kV”**, propus a fi amplasat în comuna Fârdea, satul Fârdea și comuna Traian Vuia, satul Surducu Mic, identificat prin CF nr 403658, 403619, 404734, 403762, 403768, 403767, 403763, 403788, 403061, jud.Timiș

**nu se supune evaluării impactului asupra mediului, nu se supune evaluării adecvate şi nu se supune evaluării impactului asupra corpurilor de apă;**

**Justificarea prezentei decizii:**

**I**. **Motivele pe baza cărora s-a stabilit neefectuarea evaluării impactului asupra mediului sunt următoarele**:

a) proiectul **intră** sub incidenţa Legii 292/2018 privind evaluarea impactului anumitor proiecte publice şi private asupra mediului, fiind încadrat în **Anexa 2 la pct 13 a)** orice modificari sau extinderi, altele decat cele prevazute la pct. 24 din anexa nr. 1, ale proiectelor prevazute in anexa nr. 1 sau in prezenta anexa, deja autorizate, executate sau in curs de a fi executate, care pot avea efecte semnificative negative asupra mediului**”;**

a1) proiectul **nu intră** sub incidenţa **art. 28 din O.U.G. nr. 57/2007** privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;

a2) proiectul **nu** **intră** sub incidenţa art. 48 și 54 din Legea apelor nr. 107/1996, cu modificările și completările ulterioare.

**b) Justificarea în raport cu criteriile din anexa nr. 3 a Legii 292/2018:**

1. **Caracteristicile proiectului:**

**a).Dimensiunea şi concepţia întregului proiect**

Amplasamentul proiectului este situat in extravilanul comunei Fardea si extravilanul si intravilanul comunei Traian Vuia, judet Timis, in zona de terenuri cu destinatie drum judetean, drumuri de exploatare in suprafata totala de 83796 mp.

Prin proiect se propune realizarea racordului Liniei Electrice Subterana (LES) de la Parcul Fotovoltaic Fardea 49 MWh din statia electrica de transformare 110/20 kV la LEA 110 kV Lugoj-Faget.

Varianta de racordare consta in racordarea in sistem de intrare-iesire in LEA 110 kV Lugoj-Faget prin introducerea in aliniamentul liniei a unui stalp ITn TR 110 244 in deschiderea 106-107 a LEA 110 kV Lugoj-Faget.

Lungimea de pozare a cablului pe drum DJ681A si pana la linia 110KV din satul Surducu Mic, comuna Traian Vuia, este de aprox. 7100 ml. Portiunea de drum de la parc la DJ681A este 1000 ml. Deci pe primul tronson 1000 x 0,6 =600 mp , iar pe al doilea tronson 7100 ml x 0,6= 4260 mp.

Suprafata totala ocupata pentru pozare cablu este de 4860 mp.

Lucrarile din cadrul acestui proiect consta in realizarea unei linii electrice subterane 110 kV (LES 110 kV), in lungime de aprox. 8,1 km.

Racordul electric se refera la linia electrica subterana (LES) 110 kV prin care urmează sa se racordeze Parcul Fotovoltaic Fârdea 49 MWh, din staţia electrică de transformare 110/20kV comuna Fardea la LEA 110kV Lugoj-Făget din satul Surducu Mic comuna Traian Vuia

Cablul ce va fi utilizat este de tip monopolar cu tensiunea nominala de 64/110 (123) kV, cu conductor multifilar din aluminiu cu sectiunea de 500mm², cu barieră longitudinală de protecție împotriva pătrunderii apei, cu izolație din polietilenă reticulată (XLPE), ecran din cupru cu secțiunea de 95mm2 și mantaua din polietilenă (PE) .

Pe tot traseul cablului se vor monta, un conductor de protecție și conductorul din fibra optica (FO) pentru telecomandă și telesemnalizare (in exteriorul canalului de cabluri de energie) de tip OPUG.

Racordarea LES 110kV la celula substației 110/20 kV CEF Fardea se realizează printr-un set de terminale monofazat de exterior (3 buc.). Suportul de susținere și amplasarea terminalelor de cablu vor fi cuprinse în cadrul Substației 110/20 kV.

Pozarea cablului în zona stației se realizează în tuburi de protectie PEHD.

În exteriorul profilului de cabluri, pe același traseu în săpătură, se va instala fibra optica (FO) tip OPUG (cu 12 fibre) cu rol de realizarea interconectarii comunicatiilor si teletransmisiilor intre statiile electrice si dispecerate. Ecranele capetelor terminale ale LES vor fi legate solid între ele și la instalațiile de legare la pământ. Datorita lungimii cablurilor, acestea vor avea nevoie pe parcursul traseului de camera de mansonare, precum si de legaturi de transpunere si deconectare. La o lungime de 1000 m sunt necesare 9 zone de mansonare cu gropile aferente.

Legatura dintre cutiile de transpunere si deconectare la mantalele metalice ale cablurilor se face prin cabluri coaxiale. Cutiile de transpunere vor fi in numar de 9, iar de deconectare si legare la pamant in numar de 9 din care 2 la capetele cablului.. Cutiile de transpunere vor fi prevazute cu descarcatoare si se vor monta la mansoane.

Fiecare conductor al cablului coaxial se leaga la carcasa metalica a mansonului, de o parte si de alta a barierei izolatoare de sectionare electrica a acestuia. In cutiile de transpunere se realizeaza inserierea mantalelor cablurilor care ocupa aceeasi pozitie in profil, dupa efectuarea transpunerii in groapa de mansonare.

Priza de legare la pamant din jurul fiecarei gropi de mansonare se va realiza din 6 electrozi zincati legati prin platbanda de otel zincat de 40x4 mm, astfel incat sa se asigure o valoare a rezistentei de dispersie de maximum 2 ohmi. In cazul în care această priză nu asigură valoarea cerută, se va îmbunătăți cu bentonită sau se va suplimenta numarul de electrozi.

În stația 110/20 kV CEF Fârdea legarea la instalatia de punere la pamant a stației se va realiza prin intermediul unei cutii de conexiuni trifazice care sa asigure separarea LES de priza stației 110kV.

Forajul de traversare a drumului judetean, daca este cazul, va fi executat cu 4 tuburi de PEHD 200 si 2 de PEHD 110 . In trei din conductele de 200mm se vor monta cele trei faze active ale LES-ului, iar al patrulea tub de 200mm va fi rezerva la subtraversare . Pe celelalte doua tuburi de 110 se vor monta cablul de FO si conductorul de egalizare potential funie Cu 95mmp.

Sapaturile se vor executa mecanizat si manual.

Cablurile de 110 kV si conductorul de protectie vor fi asezate pe un strat de 10 cm de umplutura realizata in canal din amestec pământ si nisip in proportie de 50%.

Dupa montarea cablurilor in pozitia finala se va realiza umplerea canalului cu amestecul de pamant si nisip si se monteaza placile de protectie din beton.

Peste placile de acoperire si umplutura realizata lateral, se executa o umplutura de nisip de 20 cm grosime, peste care se vor aseza foliile de avertizare, pe toata lungimea traseului si se va acoperi o suprafata care are cel putin 100 cm latime.

**Nu se va folosi nisip obtinut prin concasare, ci doar nisip de rau. Se mai poate folosi in locul nisipului pamant cernut si selectat de pietricele.**

Pe toata lungimea traseului se vor folosi, ca elemente de protectie, dale de beton 60 x 60 x 5 ce vor fi montate sub folia avertizoare, la un metru de la suprafata solului.

Dupa verificarea lucrarilor de asezare a foliei de avertizare, se executa realizarea umpluturilor compactate de pamant si nivelarea terenului.

Pe toata durata executiei vor exista semnalizari rutiere, ingradiri de protectie si podete pentru traversarea santurilor.

Marcarea traseului se va realiza prin plantarea unor markere tip minge (ball marker), din 100 în 100 m pe traseul cablului. Distanța dintre bornele de marcaj pe traseele rectilinii în afara zonelor locuite din localități este de 100 m.

Markerele se poziționează central în profilul de cable, sub folia avertizoare la o adâncime de cca.100 cm.

Se vor marca prin borne schimbarile de directie, traversarile de sosele si intersectiile cu alte canalizari subterane. Bornele de cablu se vor instala la 0,8 m fata de axul lui, orientate cu placa de inscriptii spre cablu, sau in lipsa acestei posibilitati sub forma de placute de metal fixate pe constructiile (cladirile) apropiate.

Sistemul de markeri consta dintr-un marker care contine o antena precis acordata, care este ingropata de catre operatorul utilitatii in timpul construcției sau reparației. Al doilea element al sistemului este un locator portabil care transmite frecvențele radio specifice, semnalul fiind absorbit de catre marker si retransmis apoi către receptor.

La terminarea lucrărilor, suprafețele afectate se vor aduce la starea inițială.

Întreaga cantitate de pământ și materiale rezultate în urma săpăturilor va fi transportată în depozite de deșeuri autorizate.

**Echiparea edilitară**

**Alimentarea cu apă**

Apa necesara in perioada de constructie va fi asigurata cu cisterne auto.

Pentru angajati se va asigura apa imbuteliata.

**Evacuarea apelor uzate**

Nu se genereaza ape uzate si nu necesita realizarea unei retele proprii de canalizare sau racordarea la o retea existenta.

În perioadele în care se vor desfasura activitati de constructie/întretinere vor fi încheiate cu firme specializate si autorizate contracte pentru montarea si utilizarea pe amplasament a unor toalete ecologice.

**Apele pluviale** se vor deversa liber in teren.

**Organizarea de șantier**

Se va amplasa pe terenul aferent proiectului, pe o suprafata de 300 mp.

Organizarea de şantier va cuprinde:

-balastarea suprafeţei ocupate cu organizarea de şantier;

-organizarea spaţiilor deschise pentru depozitarea temporară a materiilor prime necesare organizării de şantier;

-amenajarea unei magazii pentru depozitarea materialelor şi a uneltelor necesare;

-asigurarea unui iluminat general, în aer liber si în cladiri, cu un nivel de iluminare conform cu normele aplicabile;

-dotarea cu mijloace PSI;

-amenajarea unor vestiare–containere transportabile mobile şi a unor grupuri sanitare ecologice;

-utilitatile necesare organizarii de santier se vor asigura prin grija constructorului

Pentru a evita producerea și răspândirea prafului în și din incinta organizării de șantier, se va asigura stropirea (pulverizarea cu apă) a suprafețelor.

Se va asigura curățarea roților autovehiculelor/utilajelor care părăsesc șantierul pentru a preveni murdărirea căilor publice.

**b).Cumularea cu alte proiecte:**

Se propune realizarea racordului Liniei Electrice Subterană (LES) de la Parcul Fotovoltaic Fârdea 49 MWh, din staţia electrică de transformare 110/20kV comuna Fardea la LEA 110kV Lugoj-Făget situate in satul Surducu Mic, comuna Traian Vuia.

**c). Utilizarea resurselor naturale, în special a solului, a terenurilor, a apei şi a biodiversităţii:**

În etapa de construire, resursele naturale folosite vor fi apa şi nisipul/pietrişul.

Consumul de apă va fi limitat strict la necesarul igienico-sanitar şi cel pentru executarea lucrărilor de construcţie.

-sol: suprafata totala ocupata pentru pozare cablu este de 4860 mp;

-teren: categoria terenului cai de comunicatie rutiera;

-apă: nu este necesara alimentarea cu apa;

-biodiversitate: nu este cazul. Amplasarea obiectivului se va face în afara limitelor ariilor naturale protejate şi zonelor cu habitate naturale.

**d).Cantitatea şi tipurile de deşeuri generate/gestionate:**

**-**deșeurile rezultate în etapa de execuție, se vor colecta pe tipuri, în recipiente standardizate, și se vor depozita în spații special amenajate;

-în etapa de constructie vor rezulta deseuri de materiale de constructie – nisip, piatra sparta, pamânt, materiale plastice, polistiren, deseuri metalice, în cantitati variabile. Pamantul, nisipul , piatra sparta vor fi utilizate ca materiale de umplutura; celelalte deseuri vor fi colectate in containere si eliminate cu societati specializate autorizate;

-deseurile menajere rezultate pe perioada etapei de constructie si in timpul functionarii obiectivului – cod 20 03 01 se colecteaza în pubele si vor fi transportate de catre operatorul zonal desemnat si autorizat;

-deseurile reciclabile - plastic, hartie, carton, lemn, sticla, metal, diverse ambalaje, etc. se vor precolecta in recipiente separate si vor fi valorificate prin societati specializate autorizate;

-deșeurile care nu au fost valorificate, vor fi supuse unei operațiuni de eliminare, în condiții de siguranță, conform cerinţelor OUG nr. 92/2021 privind regimul deșeurilor, cu modificările și completările ulterioare, aprobată prin Legea nr. 17/2023, art. 20.

**e) Emisiile poluante, inclusiv zgomotul şi alte surse de disconfort:**

**• Aer**

Emisiile de poluanţi atmosferici, în perioada de execuţie, vor avea un caracter temporar, fiind generate de utilajele şi instalaţiile implicate în execuţia proiectului, respectiv: NOx, CO, COV, CH4, CO2 și pulberile generate de lucrările propuse prin proiect.

**In perioada de exploatare nu rezulta emisii.**

**In perioada de execuţie a lucrărilor s**e vor respecta valorile limită de emisie în aer, conform Ord. MAPPM nr. 462/1993 pentru aprobarea Condiţiilor tehnice privind protecţia atmosferică şi Normelor metodologice privind determinarea emisiilor de poluanţi atmosferici produşi de surse staţionare.

**• Apa**

**În perioada de execuţie** a lucrărilor nu vor fi realizate instalaţii de epurare sau preepurare a apelor uzate, aferente organizării de şantier.

**Apele uzate menajere - s**e va amplasa o toaleta ecologica.

**Apele pluviale se vor deversa liber in teren.**

**»** Indicatorii de calitate pentru apele pluviale, vor respecta valorile prevăzute de normativul NTPA 001/2002 aprobat prin HG nr. 188/2002 şi modificat prin HG nr. 352/2005 si H.G. nr. 210/2007.

**• Zgomot şi vibraţii**

**În perioada de execuţie** a lucrărilor, sursele de zgomot şi vibraţii vor avea un caracter temporar, acestea generând efecte locale şi pe timp limitat. Poluarea fizică asociată proiectului în această etapă este determinată de zgomotul şi vibraţiile generate de activităţile de execuţie, precum şi de traficul rutier.

» Nivelul de zgomot în perioada de execuţie a lucrărilor, nu va depăși limitele admisibile conform prevederilor SR 10009:2017 privind “Acustica. Limitele admisibile ale nivelului de zgomot în mediul ambiant‟.

• **Sol/subsol şi ape freatice**

În **faza de construcţie**, sursele potenţiale de poluare a solului/subsolului şi a apelor freatice sunt reprezentate de:

* depozitarea deşeurilor şi a materialelor de construcţie;
* scurgeri accidentale de combustibili, lubrifianţi şi alte substanţe chimice de la autocamioane şi echipamentele mobile rutiere şi nerutiere.

În **faza de funcţionare** nu se întrevăd riscuri de contaminare a solului/subsolului şi apelor freatice. Deşeurile menajere vor fi gestionate corespunzător (stocare temporară în europubele), pe o platformă special amenajată.

**»** Atât în perioada de execuţie a lucrărilor, cât şi în perioada de funcţionare pentru sol se vor respecta prevederile Ord. M.A.P.P.M. nr. 756/1997 pentru aprobarea Reglementarii privind evaluarea poluării mediului, cu modificările şi completările ulterioare.

**f) Riscurile de accidente majore și/sau dezastre relevante** **pentru proiectul în cauză, inclusiv cele cauzate de schimbările climatice, conform informaţiilor ştiinţifice:**

-riscul de accident, ţinându-se seama in special de substanţele și tehnologiile utilizate: nu este cazul;

-risc de alunecări de teren: terenul amplasamentului este plan, fara denivelari si nu este strabatut de canale sau parauri. Nu exista riscul producerii unei alunecari de teren in zona;

-riscul hidrologic de inundatii: amplasamentul nu se regăseşte în zona cu risc de inundaţii.

**g)** R**iscurile pentru sănătatea umană ( de exemplu, din cauza contaminării apei sau a poluării atmosferice).** nu există risc asupra sănătații populației prin implementarea acestui proiect.

**2) Amplasarea proiectului:**

Proiectul va fi amplasat în comuna Fârdea, satul Fârdea și comuna Traian Vuia, satul Surducu Mic, jud. Timiş;

a)Utilizarea actuală şi aprobată a terenului

* folosinţe actuale - cai de comunicatie rutiera.

b) bogăţia, disponibilitatea, calitatea şi capacitatea de regenerare relativă ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: nu e cazul.

c) capacitatea de absorbţie a mediului natural, acordându-se o atenţie specială următoarelor zone:

1.zone umede, zone riverane, guri ale râurilor – nu e cazul;

2.zone costiere şi mediul marin – nu e cazul;

3.zonele montane şi forestiere – nu e cazul;

4.arii naturale protejate de interes naţional, comunitar, internaţional – nu e cazul;

5.zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică- proiectul nu se suprapune peste arii naturale protejate;

6.zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri – nu este cazul;

7. zonele cu o densitate mare a populaţiei– amplasamentul proiectului este situat în comuna Fârdea, satul Fârdea și comuna Traian Vuia, satul Surducu Mic;

8. peisaje şi situri importante din punct de vedere istoric, cultural sau arheologic – nu e cazul.

**3) Tipurile şi caracteristicile impactului potenţial:**

1. importanţa şi extinderea spaţială a impactului - de exemplu, zonă geografică şi dimensiunea– proiectul nu produce un impact asupra zonei de locuit;
2. natura impactului – impact nesemnificativ;
3. natura transfrontalieră a impactului: nu e cazul, proiectul nu se regăseşte în anexa 1 la Legea 22/2001 privind impactul transfrontieră, cu modificările și completările ulterioare;
4. intensitatea şi complexitatea impactului: impact general redus, limitat la amplasamentul proiectului;
5. probabilitatea impactului- probabilitate redusă;
6. debutul, durată, frecvenţa şi reversibilitatea preconizate ale impactului– impactul este redus şi temporar pe întreaga durată de realizare a proiectului şi de folosire a obiectivului .
7. cumularea impactului cu impactul altor proiecte existente şi/sau aprobate- nu e cazul;
8. posibilitatea de reducere efectivă a impactului – nu este cazul.

**II. Motivele pe baza cărora s-a stabilit neefectuarea evaluării adecvate sunt următoarele:** proiectul **nu intră** sub incidenţa **art. 28 din O.U.G. nr. 57/2007** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările și completările ulterioare.

**III.** **Motivele pe baza cărora s-a stabilit neefectuarea evaluării impactului asupra corpurilor de apă în conformitate cu decizia justificată privind necesitatea elaborării studiului de evaluare a impactului asupra corpurilor de apă, după caz sunt următoarele:** proiectul **nu** **intră** sub incidenţa art. 48 și 54 din Legea apelor nr. 107/1996, cu modificările și completările ulterioare.

**Condițiile de realizare a proiectului** **sunt**:

* Investiția se va realiza cu respectarea proiectului tehnic elaborat potrivit legii, a memoriului tehnic întocmit conform prevederilor Legii 292/2018, a legislației de mediu în vigoare și a mențiunilor din Certificatul de Urbanism nr. 25 din 17.08.2023 emis de Consiliul Judetean;
* la executarea lucrărilor se vor respecta normele legale în vigoare: sanitare, de prevenire si stingere a incendiilor, de protecţia muncii si de gospodărire a apelor;
* Lucrările se vor desfăşura cu respectarea condiţiilor tehnice și a regimului juridic prevăzute prin actele de reglementare prealabile, emise de alte autorități( (pdv CJTimis nr R/34345/21.11.2023; pdv comuna Fardea nr. 6200/28.11.2023; accord prealabil 201 emis de CJ Timis cu nr. R35089/29.11.2023; aviz tehnic de racordare nr 10069677 din data 13.03.2023 emis de e-Distributie Banat SA).

**Protectia calitatii aerului:**

-Utilajele utilizate pe durata de realizare a lucrǎrilor, precum şi mijloacele de transport, vor avea o stare tehnicǎ corespunzǎtoare, astfel încât sǎ fie exclusǎ orice posibilitate de poluare a mediului înconjurător cu combustibil ori material lubrifiant direct sau indirect; la terminarea programului vor fi parcate pe o platformǎ de retragere utilaje, special amenajata;

- Nu se vor deteriora zonele învecinate perimetrului de desfǎşurare a lucrǎrilor;

–În perioada de execuţie a lucrărilor vor fi stabilite zone de parcare a autovehiculelor și a utilajelor utilizate;

-Se vor lua masuri pentru evitarea poluării accidentale a factorilor de mediu pe toata durata execuţiei lucrărilor şi implementării proiectului;

-Se vor lua măsuri de reducere a nivelului încărcării atmosferice cu pulberi la depozitarea pământului rezultat din excavare;

În perioada de execuţie a lucrărilor se vor respecta valorile limită de emisie în aer, conform Ord. MAPPM nr. 462/1993 pentru aprobarea Condiţiilor tehnice privind protecţia atmosferică şi Normelor metodologice privind determinarea emisiilor de poluanţi atmosferici produşi de surse staţionare.

**Protectia calitatii apelor, a solului si a subsolului:**

- Nu se vor evacua nici un fel de deşeuri în alte locuri, decât în spaţiile special amenajate;

- Evitarea pierderilor de materiale și substanţe cu potenţial poluant în vederea eliminării poluării accidentale a apelor de suprafaţa si a apelor subterane;

– În cazul poluării accidentale a solului cu produse petroliere si uleiuri minerale de la vehiculele grele si de la echipamentele mobile se va proceda imediat la utilizarea materialelor absorbante, la decopertarea solului contaminat, stocarea temporară a deşeurilor rezultate şi a solului decopertat în recipienţi adecvaţi, şi tratarea de către firme specializate;

- Se interzic lucrările de întreţinere si reparaţii la utilajele si mijloacele de transport in cadrul obiectivului de investiţii (acestea se vor realiza numai prin unitati specializate autorizate);

» Indicatorii de calitate pentru apele de la spalare și apele pluviale vor respecta valorile prevăzute de normativul NTPA 002/2002 aprobat prin HG nr. 188/2002 şi modificat prin HG nr. 352/2005 si H.G. nr. 210/2007.

» Atât în perioada de execuţie a lucrărilor, cât şi în perioada de funcţionare, pentru sol se vor respecta prevederile Ord. M.A.P.P.M. nr.756/1997 pentru aprobarea Reglementarii privind evaluarea poluarii mediului, cu modificările și completările ulterioare

**Pentru reducerea nivelului de zgomot şi a vibraţiilor se vor respecta următoarele măsuri:**

- se va asigura funcţionarea la parametri optimi a utilajelor de construcţie şi a mijloacelor de transport, dotarea acestora cu echipamente de reducere a zgomotului (amortizoare de zgomot performante, profil al benzii de rulare cu nivel redus de zgomot), precum şi verificarea tehnică periodică;

- Pe parcursul executarii lucrărilor nu se vor taia arbori și nu vor fi afectate zonele verzi amenajate din zonă;

- Lucrările vor fi executate fara a produce disconfort locuitorilor prin generarea de noxe, praf, zgomot si vibraţii;

- Respectarea prevederilor Legii 104/2011 privind calitatea aerului inconjurator;

- Activităţile care produc mult praf vor fi reduse in perioadele cu vânt puternic sau se va proceda la umectarea suprafeţelor sau luarea altor măsuri (ex.împrejmuire cu panouri, acoperirea solului decopertat şi depozitat temporar, etc.) în vederea reducerii dispersiei pulberilor în suspensie în atmosferă;

- Este interzisă părăsirea incintei organizării de şantier cu mijloacele de transport cu roțile/ caroseria autovehiculelor încărcate de noroi, în vederea evitării antrenării acestuia pe drumurile publice ;

- Materialele fine (pământ, balast, nisip) se vor transporta în autovehicule prevăzute cu prelate pentru împiedicarea împraștierii acestora pe partea carosabilă;

- Nu se va degrada mediul natural sau amenajat, prin depozitari necontrolate de deseuri de orice fel;

- Managementul deşeurilor generate de lucrări va fi în conformitate cu legislaţia specifică de mediu și va fi în responsabilitatea titularului de proiect cât și a operatorului care realizează lucrările;

- Se vor realiza spații special amenajate pentru colectarea selectivă a tuturor categoriilor de deşeuri produse (deşeuri inerte, deşeuri de ambalaje, deşeuri metalice etc.), în conformitate cu prevederile OUG. 92/2021 privind regimul deşeurilor aprobata prin Legea 17/2023;

- Depozitarea deșeurilor nevalorificabile se va face numai în locurile aprobate de administrația locală; deșeurile valorificabile (metalice, lemn, material plastic) vor fi predate către unități specializate autorizate;

- Măsuri care vor asigura ca la limita incintei să fie respectate valorile impuse prin SR 10009:2017 privind acustica și prin Ord. 119/2014 pentru aprobarea Normelor de igienă și sănătate publică privind mediul de viață al populației;

- Se vor verifica periodic utilajele și mijloacele de transport în ceea ce priveşte nivelul de emisii de monoxid de carbon și a altor gaze de eşapament, de zgomot și se vor pune în funcţiune numai cele care corespund cerinţelor tehnice; se vor evita pierderile de carburanţi sau lubrefianţi la staţionarea utilajelor;

- Alimentarea cu carburanţi, repararea și întreţinerea mijloacelor de transport și a utilajelor folosite pe şantier se va face numai la societăți specializate și autorizate.

-Executantul va lua toate măsurile care se impun din punct de vedere al respectării şi asigurării normelor de Securitate la incendiu, Securitate şi sănătate în muncă, în sensul că vor fi asigurate materialele de intervenţie în cazul unui eventual incendiu, precum şi asigurarea nestingherită a accesului în zona de lucru a formaţiilor de intervenţie a pompierilor;

-Se vor lua măsuri pentru evitarea poluării accidentale a factorilor de mediu pe toată durata execuţiei lucrărilor şi implementării proiectului.

-Titularii pe numele cărora vor fi emise autorizaţii de construire şi/sau desfiinţări conform Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă progresiv, până la data de 31 decembrie 2020, un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa cantităţilor de deşeuri nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei 2014/955/UE.

**Pentru acest proiect membrii CAT și-au exprimat puncte de vedere, în scris, fiind atașate la documentație, care au stat la baza emiterii deciziei etapei de încadrare.**

**Nu au fost formulate observații din partea publicului pe toată perioada procedurii.**

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezenţei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.

Se poate adresa instanței de contencios administrativ competenţe și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuţiei lucrărilor sau exploatării acestora.

**Nerespectarea prevederilor prezentei decizii se sancţionează conform prevederilor legale în vigoare.**

Verificat: Şef Serviciu Avize, Acorduri, Autorizații – Corina MIHOC

Întocmit: Srebranca Bezuș